b'\n_START_ARTICLE_\nAntanas Jas\xc5\xabdis\n_START_PARAGRAPH_\nAntanas Jas\xc5\xabdis (1878 m. spalio 1 d. Puod\xc5\xbeiai, Utenos vals\xc4\x8dius \xe2\x80\x93 1963 m. rugpj\xc5\xab\xc4\x8dio 14 d. U\xc5\xbeup\xc4\x97, Tel\xc5\xa1i\xc5\xb3 raj.) \xe2\x80\x93 Lietuvos m\xc4\x97g\xc4\x97j\xc5\xb3 klojimo teatro organizatorius, aktorius.\n_START_SECTION_\nBiografija\n_START_PARAGRAPH_\n1898\xe2\x80\x931921 m. gyveno Sankt Peterburge, dirbo banke, gele\xc5\xbeinkelyje. 1901\xe2\x80\x931904 m. vaidino Lietuvi\xc5\xb3 savitarpin\xc4\x97s pagalbos draugijos \xe2\x80\x9eLo\xc5\xa1ik\xc5\xb3\xe2\x80\x9c b\xc5\xabrelyje Sankt Peterburge. Nuo 1911 m. Teatrali\xc5\xa1kosios komisijos organizatorius ir pirmininkas. 1912\xe2\x80\x931917 m. vienas Lietuvi\xc5\xb3 dramos ir muzikos kuopos Sankt Peterburge steig\xc4\x97j\xc5\xb3 ir valdybos nari\xc5\xb3, pakviet\xc4\x97 dirbti re\xc5\xbe. K. Glinsk\xc4\xaf. Reng\xc4\x97 lietuvi\xc5\xa1kus vakarus, surinko Sankt Peterburgo lietuvi\xc5\xb3 teatro ir muzikin\xc4\x97s veiklos dokumentin\xc4\x97s med\xc5\xbeiagos. Sovietin\xc4\x97s okupacijos metais jos did\xc5\xbeioji dalis i\xc5\xa1grostyta, sunaikinta, ja remdamasis Balys Sruoga para\xc5\xa1\xc4\x97 studij\xc4\x85 \xe2\x80\x9eLietuvi\xc5\xb3 teatras Peterburge 1892-1918: Lietuvi\xc5\xb3 teatro istorijai med\xc5\xbeiaga\xe2\x80\x9c (1930 m.) Gr\xc4\xaf\xc5\xbe\xc4\x99s \xc4\xaf Lietuv\xc4\x85 iki 1933 m. dirbo Lietuvos banke Kaune, 1933\xe2\x80\x931939 m. \xc5\xa1io banko Tel\xc5\xa1i\xc5\xb3 skyriaus direktorius.'